‘สบน.’อัดฟิทช์ตื่นตูมลดเรตติ้งไทย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

วันนี้จีดีพีโตเศรษฐกิจฟิตปั๋งต่างชาติแห่แย่งซื้อพันธบัตร
โพสต์ทูเดย์ — สบน.อัด “ฟิทช์” วิเคราะห์ไทยผิดพลาด
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า การที่ฟิทช์ เรทติ้งส์ ได้ลดเครดิตของประเทศไทยในช่วงที่เกิดวิกฤตการเมืองในช่วงปลายไตรมาสแรกต่อต้นไตรมาส 2 ของปีนี้จากปัญหาทางการเมือง และยังไม่แน่นอนว่าจะปรับหรือเปลี่ยนอันดับเครดิตของประเทศไทยในระยะ 1218 เดือนข้างหน้านี้ ถือว่าเป็นการตัดสินใจและวิเคราะห์อย่างผิดพลาดของทางฟิทช์ เนื่องจากหลังฟิทช์ปรับลดเรตติ้ง กลับปรากฏว่าเศรษฐกิจไทยมีความเข้มแข็งมั่นคง
หลังฟิทช์ปรับลดเรตติ้งของไทยแล้ว ปรากฏว่าพันธบัตรของไทยกลับมีนักลงทุนเข้ามาซื้อมากขึ้น ขณะที่อัตราผลตอบแทนลดลงเรื่อยๆ จนถึงปัจจุบันมีเงินไหลเข้ามาในพันธบัตรมากกว่าปีที่แล้ว นักลงทุนขยายสัดส่วนการถือครองพันธบัตรเงินบาทของกลุ่มนักลงทุนปรับจาก 6% เป็น 8% ของประเทศในเอเชีย
“นักลงทุนเชื่อมั่นมากขึ้นกับระบบเศรษฐกิจ ตลาดตราสารหนี้ และรัฐบาลไทย เขาถึงเข้ามาซื้อ ดังนั้นแม้ว่าจะมาปรับมุมมองแนวโน้มเป็นลบออกก็ไม่ช่วยอะไร เพราะเขาทำผิดพลาด เขาวิเคราะห์ประเทศไทยผิดมาตั้งแต่ต้น เพราะนักลงทุนยังเชื่อมั่นประเทศไทย ต่อให้บอกว่าอีก 1218 เดือน ไม่ปรับเครดิตประเทศไทย เราก็ไม่สน เพราะทางมูดี้ส์และเอสแอนด์พี ก็ติดตามสถานการณ์เศรษฐกิจไทยตลอดเวลาอยู่แล้ว ภายในวันที่ 2324 ก.ย.นี้ มูดี้ส์ก็จะเข้ามาฟังข้อมูลของไทยเพื่อนำไปวิเคราะห์ระดับเรตติ้งของไทยต่อไป” นายจักรกฤศฏิ์ กล่าว
นายจักรกฤศฏิ์ กล่าวว่า ตามจริงแล้วเมื่อมีการลดระดับเครดิตจะส่งผลกระทบต่อตลาดตราสารของไทย โดยส่วนต่างอัตราดอกเบี้ยต้องมีมากขึ้น และนักลงทุนต้องขายออก แต่ช่วงที่ผ่านมากลับเป็นตรงกันข้าม ชี้ให้เห็นว่านักลงทุนเชื่อมั่นในเศรษกิจไทยและรัฐบาลไทย จึงนำเงินเข้ามาลงทุน เพราะหากไม่เชื่อมั่นคงไปลงทุนที่ประเทศอื่นแล้ว
“ฟิทช์คงต้องไปสำรวจตัวเองดูว่าการวิเคราะห์ถูกหรือไม่ เพราะขณะที่สถาบันจัดอันดับอื่นๆ ไม่ว่าจะเป็นเอสแอนด์พี หรือมูดี้ส์ เขาไม่ได้ปรับลดเครดิตของไทย โดยเฉพาะการลดเรตติ้งตราสารหนี้สกุลเงินบาท ไม่เคยมีใครปรับลดมาก่อน เพราะเหตุแบบนี้เกิดขึ้นที่ประเทศไทยมาตลอดเวลา และเราก็สามารถบริหารจัดการได้ เขาเลยคงเครดิตเรา เงินทุนสำรองเราสูงมาก หนี้ต่อหัว หนี้ต่อจีดีพีก็ไม่ได้เพิ่มขึ้นเหมือนที่นักวิเคราะห์มอง” นายจักรกฤศฏิ์ กล่าว
ผู้อำนวยการ สบน. กล่าวว่า สำหรับสถานการณ์ค่าเงินบาทที่แข็งค่าขึ้นอย่างต่อเนื่องนั้น ทาง สบน.มีการดูแลบริหารจัดการตลอดเวลา ด้วยการแปลงเงินตราต่างประเทศ (สวอป) เป็นสกุลเงินบาทมากขึ้น อย่างไรก็ดี มองว่าในระยะยาวในแง่การจัดทำงบประมาณสมดุลหลังจากนี้ รัฐบาลจำเป็นต้องมีการบริหารจัดการลดค่าใช้จ่ายต่างๆ อย่างเข้มข้นมากขึ้น
ทั้งนี้ ที่ผ่านมา ฟิทช์ เรทติ้งส์ ได้ระบุว่า จะยังไม่ปรับหรือเปลี่ยนแปลงอันดับเครดิตของไทยในระยะ 1218 เดือนข้างหน้า จากเดิมที่ได้รับลดเรทติ้งส์ตราสารหนี้สกุลเงินบาทและสกุลเงินต่างประเทศของไทยลงมาอยู่ระดับ A และ BBB และให้มุมมองแนวโน้มเป็นลบ หลังจากเหตุวุ่นวายทางการเมืองช่วงเดือน เม.ย.พ.ค.2553 แม้ว่าจะมองว่าเศรษฐกิจ